section_heading: Povijest
paragraph_text: John Backus je stvorio ovu notaciju kako bi izrazio gramatiku ALGOL-a. Na prvoj konferenciji World Computer Congress, koja se dogodila u Parizu 1959., Backus je predstavio svoj rad pod nazivom "The syntax and semantics of the proposed international algebraic language of the Zurich ACM-GAMM Conference", formalni opis jezika IAL koji je kasnije prozvan ALGOL 58. Formalni jezik koji je on predstavio je bio zasnovan na sustavu produkcija Emila Posta. Generativne gramatike su bile aktivno područje matematičkog proučavanja, npr. od strane Noama Chomskyja, koji ih je primijenio na gramatiku prirodnih jezika.